smcproject/ml-wiki-sentences huggingface dataset:
ധാരാളം കണ്ടൽ വനങ്ങൾ ഇവിടെയുണ്ട്.
ബംഗാൾ കടുവകളുടെ പ്രധാന ആവാസകേന്ദ്രമായ ഇവിടം ഒരു കടുവാ സംരക്ഷണ കേന്ദ്രം കൂടെയാണ്.
പുള്ളിമാൻ , റീസസ് കുരങ്ങ് , മോണിറ്റർ പല്ലി , കാട്ടുപോത്ത് തുടങ്ങിയ മൃഗങ്ങളെ ഇവിടെ ധാരാളമാആയി കാണാം.
ചിത്രശാല സുന്ദർബൻ ദേശീയോദ്യാനത്തിലെ മൃഗങ്ങൾ കടുവ കടുവ മാൻ മാൻ ഡോൾഫിൻ സുന്ദർബൻ ദേശീയോദ്യാനത്തിലെ പക്ഷികൾ മൂങ്ങ കഴുകൻ
സുന്ദർലാൽ ബഹുഗുണ ഇംഗ്ലീഷ് വിലാസം https://ml.wikipedia.org/wiki/Sunderlal_Bahuguna
ഭാരതത്തിലെ ശ്രദ്ധേയനായ ഒരു പരിസ്ഥിതി പ്രവർത്തകനും ചിപ്കോ പ്രസ്ഥാനത്തിന്റെ നേതാവും ഗാന്ധിയൻ ചിന്താരീതികളായ അഹിംസ , സത്യാഗ്രഹം എന്നിവയുടെ അനുകർത്താവുമായിരുന്നു സുന്ദർലാൽ ബഹുഗുണ ( 1927 ജനുവരി 9 - 21 മേയ് 2021) .
1970 കളിൽ ചിപ്കോപ്രസ്ഥാനത്തിലെ അംഗമെന്ന നിലയിലും പിന്നീട് 1980 മുതൽ 2004 ന്റെ ഒടുവ് വരെ തെഹ്‌രി അണക്കെട്ട് വിരുദ്ധ പ്രസ്ഥാനത്തിന്റെ മുന്നണിപ്പോരാളി എന്ന നിലയിലും ഹിമാലയ സാനുക്കളിലെ വനസം‌രക്ഷണത്തിനായി വർഷങ്ങളോളം അദ്ദേഹം പോരാടി .
ഇന്ത്യയിലെ ആദ്യകാല പരിസ്ഥിതി പ്രവർത്തകരിൽ ഒരാളായ ബഹുഗുണ പിന്നീട്, ചിപ്കോ പ്രസ്ഥാനത്തിലെ ജനങ്ങളുമായി ചേർന്ന് രാജ്യത്തുടനീളം വനനശീകരണം,വലിയ  അണക്കെട്ടുകൾ, ഖനനം തുടങ്ങിയ നിരവധി പരിസ്ഥിതി പ്രശ്നങ്ങൾക്കെതിരെ പ്രക്ഷോഭപരിപാടികൾ ഏറ്റെടുത്തു മുന്നോട്ട്കൊണ്ടുപോയി .
2009 ജനുവരി 26 ന്‌ ഭാരതത്തിലെ ഏറ്റവും വലിയ രണ്ടാമത്തെ ബഹുമതിയായ പത്മ വിഭൂഷൺ പുരസ്കാരം നൽകി ഭാരത സർക്കാർ അദ്ദേഹത്തെ ആദരിച്ചു .
ഉത്തരാഖണ്ഡിലെ തെഹ്‌രി എന്ന സ്ഥലത്തിനടുത്തുള്ള മറോദ എന്ന ഗ്രാമത്തിലാണ്‌ ബഹുഗുണ ജനിച്ചത്.
ആദ്യകാലങ്ങളിൽ തൊട്ടുകൂടായ്മക്കെതിരെ അദ്ദേഹം പോരാടി.
പിന്നീട് 1965 മുതൽ 1970 വരെയുള്ള കാലയളവിൽ മലഞ്ചെരുവിലെ സ്ത്രീജനങ്ങളെ സംഘടിപ്പിച്ച് മദ്യവിരുദ്ധ പോരാട്ടവും നടത്തുകയുണ്ടായി .
2021 മേയ് 21 ന് കോവിഡ് ബാധയാൽ ഋഷികേശ് എയിംസിൽ അന്തരിച്ചു.
ചിപ്കോ പ്രസ്ഥാനം
ഹിന്ദിയിൽ "ചിപ്കോ എന്ന് പറഞ്ഞാൽ "ചേർന്ന് നിൽക്കുക" "ഒട്ടി നിൽക്കുക" എന്നോക്കെയാണ്‌. കർണാടകത്തിലെ അപ്പികോ പോലെ ചിപ്കോ പ്രസ്ഥാനവും പിന്നീട് വളരെ പ്രസിദ്ധമായി. ചിപ്കോ പ്രസ്ഥനത്തിനു പ്രത്യേകമായും പരിസ്ഥിതിവാദത്തിന്‌ പൊതുവായും അദ്ദേഹം നൽകിയ പ്രധാന സംഭാവനകളിലൊന്ന്  ചിപ്കോക്ക് അദ്ദേഹം നൽകിയ "ആവാസ വ്യവസ്ഥയാണ്‌  സ്ഥിരസമ്പത്ത്" എന്ന മുദ്രാവാക്യമാണ്‌.
തന്റെ പ്രസ്ഥാനത്തിന്‌ ജനപിന്തുണ തേടിക്കൊണ്ട് 1981 മുതൽ 1983 വരെ അദ്ദേഹം നടത്തിയ ഹിമാലയത്തിലെ ഗ്രാമഗ്രാമാന്തരങ്ങളിലൂടെയുള്ള യാത്ര ചിപ്കോയെ  ജനമധ്യത്തിലേക്ക് കൊണ്ടുവരാൻ സഹായിച്ചു.
ഈ യാത്ര അവസാനിപ്പിച്ചത്  അന്നത്തെ പ്രധാനമന്ത്രി ഇന്ദിരാഗാന്ധിയുമായി കൂടിക്കാഴ്ച നടത്തികൊണ്ടാണ്‌.
15 വർഷത്തിന്‌ ഹരിതവൃക്ഷങ്ങൾ മുറിക്കുന്നത് നിരോധിച്ചുകൊണ്ടുള്ള ഇന്ദിരയുടെ ഉത്തരവ് ഈ കൂടിക്കാഴ്ചയുടെ ഫലമായി ഉണ്ടായതാണ്‌ .
തെഹിരി അണക്കെട്ട് വിരുദ്ധപ്രക്ഷോഭം
തെഹ്‌രി അണക്കെട്ടിനെതിരെയുള്ള പ്രക്ഷോഭ പാതയിൽ  ദശാബ്ദങ്ങളോളം അദ്ദേഹം നിലകൊണ്ടു.
സത്യാഗ്രഹ മാതൃക ‍സ്വീകരിച്ച അദ്ദേഹം നിരവധി തവണ പ്രതിഷേധ സൂചകമായി ഭഗീരഥി തീരത്ത്  ഉപവാസ സമരം നടത്തി .
1995 ൽ, അണക്കെട്ടിന്റെ ദൂശ്യഫലങ്ങളെ കുറിച്ച് പഠിക്കാൻ ഒരു കമ്മീഷനെ നിയോഗിക്കാമെന്ന അന്നത്തെ പ്രധാനമന്ത്രി പി.വി. നരസിംഹറാവുവിന്റെ ഉറപ്പിന്മേലായിരുന്നു 45 ദിവസം നീണ്ട ബഹുഗുണയുടെ ഉപവാസ സമരം അവസാനിപ്പിച്ചത് .
അതിന്‌ ശേഷം 74 ദിവസം നീണ്ട മറ്റൊരു ഉപവാസ സമരം രാജ്ഘട്ടിലെ ഗാന്ധിസമാധിയിൽ വെച്ച്  ബഹുഗുണ നടത്തുകയുണ്ടായി
എച്ച്.ഡി. ദേവഗൗഡ പ്രധാനമന്ത്രിയായിരിക്കുമ്പോൾ അണക്കെട്ട് നിർമ്മാണ പദ്ധതി പുന:പരിശോധിക്കുന്നതിനുള്ള വ്യക്തിപരമായ ഉറപ്പ് നൽകുകയുണ്ടായി.
എന്നിരിക്കിലും ദശാംബദത്തോളമായി സുപ്രീംകോടതിയിൽ ഇതുമായി ബന്ധപ്പെട്ട  കേസ് നടന്നുകൊണ്ടിരിക്കുമ്പോൾ തന്നെ 2001 ൽ അണക്കെട്ടിന്റെ പണി പുന:രാരംഭിക്കുകയും 2001 ഏപ്രിൽ 20 ന് അദ്ദേഹം അറസ്റ്റ് ചെയ്യപ്പെടുകയും ചെയ്തു.
പിന്നീട് 2004 ൽ അണക്കെട്ടിന്റെ റിസർ‌വോയർ നിറയുകയും ബഹുഗുണയെ ഭഗീരഥിയുടെ അടുത്തുള്ള കൊട്ടി എന്ന ഭാഗത്തേക്ക് മാറ്റുകയും ചെയ്തു.
അവിടെ അദ്ദേഹം തന്റെ പരിസ്ഥിതി സം‌രക്ഷണ പ്രവർത്തനങ്ങൾ തുടർന്നുകൊണ്ടിരിക്കുന്നു .
മിതവ്യയത്തിനായി പ്രവർത്തിച്ചുകൊണ്ട് ഹിമാലയത്തിലെ ജനങ്ങൾക്കുവേണ്ടി നിലകൊള്ളുന്ന വ്യക്തിയാണ്‌ സുന്ദർലാൽ ബഹുഗുണ.
പ്രത്യേകിച്ചും ഹിമാലയത്തിലെ പാവങ്ങളായ സ്ത്രീജനങ്ങൾക്കായി അദ്ദേഹം പൊരുതി.
ഭാരതത്തിലെ നദികളുടെ സം‌രക്ഷണത്തിനായും അദ്ദേഹം പോരാടി .
പുരസ്കാരങ്ങൾ 1987 ലൈവ്‌ലിഹുഡ് അവാർഡ് (ചിപ്കോ പ്രസ്ഥാനത്തിന്‌) .
2009 പത്മ വിഭൂഷൺ ചില ഉദ്ധരണികൾ ഹിമാലയം വരുമാനമുണ്ടാക്കാനുള്ളതല്ല അത് വെള്ളത്തിനുള്ളതാണ്‌ എന്ന് ഭരണകൂടം മനസ്സിലാക്കണം .
"വികസനവും" "പരിസ്ഥിതിയും" തമ്മിലല്ല മറിച്ച്  "നശീകരണവും" "അതിജീവനവും" തമ്മിലുള്ള പോരാട്ടമാണ്‌ പ്രശ്നം .
മൂന്ന് "എ" (A) കളാണ്‌ ബഹുഗുണയെ വഴികാട്ടുന്ന തത്ത്വശാസ്തം.
ആദ്യത്തേത് "ഓസറ്ററിറ്റി" (Austerity)-അത്യാർത്ഥിയോടുള്ള വിരക്തി.
രണ്ടാമത്തേത് "അൽടർനേറ്റീവ്സ്"(Alternatives)-എല്ലാ പ്രശ്നങ്ങൾക്കും ഒരു ബദൽ മാർഗ്ഗമുണ്ട്.
അതു നിങ്ങളുടെ അടുത്തുതന്നെയാണുള്ളത്.
അത്കൊണ്ട് നിങ്ങളുടെ ചുറ്റുപാടിൽ നിന്ന് അടിസ്ഥാന ആവശ്യങ്ങൾ പൂർത്തീകരിക്കുക.
ഒടുവിലത്തേത് "അഫ്ഫോറസ്റ്റേഷൻ" (Afforestation)-വനവത്കരണം നിരവധി പ്രശ്നങ്ങൾ പരിഹരിക്കും .
അവലംബം ↑ Bahuguna Archived 2012-02-14 at the Wayback Machine .
betterworldheroes.com .
1 2 Padma Vishushan awardees Govt.
of India Portal.
1 2 3 Bahuguna, the sentinel of Himalayas by Harihar Swarup, The Tribune , July 8 , 2007 .
↑ Sunderlal Bahuguna, a pioneer of India's environmental movement...
New York Times , April 12 , 1992 .
↑ How green is their valley The Times of India , Sep 22 , 2002 .
↑ Sunderlal Bahuguna Archived 2008-12-27 at the Wayback Machine .
culturopedia.com .
↑ {{ cite web }} : External link in | title= ( help ) ; line feed character in | title= at position 67 ( help ) ↑ Big Dam on Source of the Ganges Proceeds Despite Earthquake Fear New York Times , September 18 , 1990 .
↑ `My fight is to save the Himalayas' Archived 2007-09-26 at the Wayback Machine .
Frontline , Volume 21 - Issue 17, Aug. 14 - 27, 2004.
↑ Bahuguna Archived 2006-12-09 at the Wayback Machine .
uttarakhand.prayaga.org ↑ Chipko Archived 2016-03-03 at the Wayback Machine .
Right Livelihood Award Official website.
↑ The Rediff Interview/Sunderlal Bahuguna Rediff.com , July 8 , 2000 .
↑ Endangered Species No, not owls or elephants.
Humans who fight to save the planet are putting their lives on the line.
Anita Pratap, New Delhi.
TIME , April 27 , 1992 .
↑ Back to basics: Sunderlal Bahuguna is guided by three As—Austerity, Alternatives and Afforestation Indian Express , September 27 , 2005 .
പുറത്തേക്കുള്ള കണ്ണികൾ An essay by Katherine Goldsmith Archived 2003-07-30 at the Wayback Machine .
"If the Himalayas die, this country is nowhere" Archived 2007-05-20 at the Wayback Machine .
സുന്നത്ത് (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
തിരുസുന്നത്ത് - മുഹമ്മദ് നബിയുടെ മാർഗ്ഗം അല്ലെങ്കിൽ നബിചര്യ എന്ന അർത്ഥത്തിൽ സുന്നത്ത് - ഇസ്ലാമിക പരമായി പുണ്യമാണെങ്കിലും നിർബന്ധമില്ലാത്ത പ്രവൃത്തി അല്ലെങ്കിൽ പ്രാർഥന എന്ന അർത്ഥത്തിൽ.
( ഫർള്‌ , സുന്നത്ത് , ഹറാം , ഹലാൽ എന്നിവയിൽ പെട്ട ഒന്ന്) ചേലാകർമ്മം - ചേലാകർമം എന്ന അർത്ഥത്തിൽ (പ്രാദേശിക പ്രയോഗം - നബിയുടെ ചര്യയിൽ പെട്ടത്.)
സുന്ദർബനേ സാത് ബത്സർ
ബിഭൂതിഭൂഷൺ ബന്ദോപാധ്യായ് , സുന്ദർബൻ പശ്ചാത്തലമാക്കി കുട്ടികൾക്കായി എഴുതിയ നോവലാണ്  സുന്ദർബനേ സാത് ബത്സർ (সুন্দরবনের সাত বৎসর) .
സുന്ദർബനിനേയും തൊട്ടടുത്ത് സമുദ്രത്തിൽ ചിതറിക്കിടക്കുന്ന ദ്വീപുകളേയും അതിസരളമായി കുട്ടികൾക്ക് പരിചയപ്പെടുത്തിക്കൊടുക്കുന്നു.
മുത്തച്ഛനോടൊപ്പം ഗംഗാസാഗറിലെ മേള കാണാൻ പോയ നീലു എന്ന പതിമൂന്നുകാരനെ  കൊളളക്കാരുടെ ഒരു സംഘം സുന്ദർബനിലേക്ക് തട്ടിക്കൊണ്ടു പോകുന്നു.
സംഘത്തിന്റെ തലവന്റെ മകൻ
സമവയസ്കനായ മനു, നീലുവിന്റെ അടുത്ത കൂട്ടുകാരനാവുന്നു.
നരികളും വിഷസർപ്പങ്ങളും  വനദേവതയുടെ ( ബൊൻബീബി ) ഐതിഹ്യകഥയും നിത്യജീവിതത്തിന്റെ ഭാഗമായി   നീണ്ട  വർഷങ്ങൾ കടന്നു പോകുന്നു.
നീലു  കവർച്ചസംഘത്തെ നേർവഴിക്ക് കൊണ്ടുവരാനും ശ്രമിക്കുന്നുണ്ട്.
ഒരിക്കൽ തനിച്ചുളള യാത്രയിൽ വഴിതെറ്റി തോണി പുറംകടലിലേക്ക് പോകുന്നു.
ചട്ടഗ്രാംകാരനായ മുക്കുവൻ ബദ്റുദ്ദീൻ നീലുവിനെ രക്ഷിക്കുന്നു.
വിജനമായ ഒരു ദ്വീപിൽ ഏകാന്തവാസം നയിക്കുന്ന ഒരു വൃദ്ധന്റെ, ഒരിക്കലും സമയം വെറുതെ പാഴാക്കിക്കളയരുതെന്ന ഉപദേശത്തെ ശിരസാ വഹിച്ചുകൊണ്ട്, പരിസ്ഥിതിയും മനുഷ്യനും തമ്മിലുളള ബന്ധം അടുത്തറിഞ്ഞ, അനുഭവസമ്പന്നനായ യുവാവായി നീലു ഖുൽനയിലെ വസതിയിലേക്ക് തിരിച്ചത്തുന്നു.
സുന്ദർ നയീ സുധ ഇംഗ്ലീഷ് വിലാസം https://ml.wikipedia.org/wiki/Sundar_Nain_Sudha_(Short_Stories)
രാംപാൽസിങ്‌ രാജ്‌പുരോഹിത്‌ രചിച്ച രാജസ്ഥാനി  ചെറുകഥാ സമാഹാരമാണ് സുന്ദർ നയീ സുധ .
സുന്ദർലാൽ പട്‌വ ഇംഗ്ലീഷ് വിലാസം https://ml.wikipedia.org/wiki/Sunderlal_Patwa
ബിജെപി നേതാവും മദ്ധ്യപ്രദേശ് മുൻ മുഖ്യമന്ത്രിയുമായിരുന്നു സുന്ദർലാൽ പട്‌വ .
ബിജെപിയുടെ സ്ഥാപക നേതാക്കളിലൊരാളായ അദ്ദേഹം അടൽ ബിഹാരി വാജ്‌പേയിക്കും, എൽ.കെ അദ്വാനിക്കുമൊപ്പം ജനസംഘത്തിൽ പ്രവർത്തിച്ചിട്ടുണ്ട്.
2017 ൽ മരണാനന്തരം പത്മവിഭൂഷൺ നൽകി ആദരിച്ചു.
1924ൽ ജനിച്ച പട്വ രണ്ടു തവണ മധ്യപ്രദേശ് മുഖ്യമന്ത്രിയായിട്ടുണ്ട്.
1980ൽ ഒരു മാസത്തിൽ താഴെ മാത്രം മുഖ്യമന്ത്രി പദവി വഹിച്ചു.
പിന്നീട് രാമജന്മഭൂമി തരംഗത്തിൽ 1990ൽ വീണ്ടും മുഖ്യമന്ത്രി പദത്തിലത്തെി.
1992ൽ ബാബരി മസ്ജിദ് തകർച്ചയെ തുടർന്ന് സംസ്ഥാനത്ത് രാഷ്ട്രപതി ഭരണം ഏർപ്പെടുത്തിയതോടെ സ്ഥാനം നഷ്ടമായി.
1997ൽ ഛിന്ദ്വാഡയിൽ നടന്ന ഉപതെരഞ്ഞെടുപ്പിൽ പട്വ ലോക്സഭയിലുമത്തെി.
1999ൽ  ഹോഷംഗാബാദ് ലോക്സഭാമണ്ഡലത്തിൽനിന്ന് വിജയിച്ച പട്വ വാജ്പേയി മന്ത്രിസഭയിൽ കാബിനറ്റ് മന്ത്രിയായി.
പുരസ്കാരങ്ങൾ പത്മവിഭൂഷൺ അവലംബം ↑ http://www.mathrubhumi.com/news/india/padma-awards-1.1682930 ↑ http://www.padmaawards.gov.in/PDFS/PadmaAwards-2017_25012017.pdf
സുന്നത്ത് ഇംഗ്ലീഷ് വിലാസം https://ml.wikipedia.org/wiki/Sunnah
സുന്നത്ത് അഥവാ സുന്ന (അറബി: سنة) എന്നാൽ പരമ്പരാഗത മാർഗ്ഗം എന്നാണ് അർത്ഥം.
ഇസ്ലാമിക സംജ്ഞയിൽ  “പ്രവാചകന്റെ മാർഗ്ഗം“ അല്ലെങ്കിൽ “നബിചര്യ“ എന്നിങ്ങനെയും.
മുഹമ്മദ് നബിയുടെ 23 വർഷത്തെ പ്രവാചക ജീവിതത്തിനിടയിൽ എടുത്ത പ്രവൃത്തികളാണിവ.
നബിയുടെ വാക്കുകൾ, പ്രവൃത്തികൾ, മൗനാനുവാദങ്ങൾ എന്നിവയാണിത്.
ഇവ ക്രോഡീകരിച്ചതിനെ ഹദീഥ് എന്നും വിളിക്കുന്നു.
മുഹമ്മദിന്റെ ശീലങ്ങളും സ്വഭാവങ്ങളും ഖുറാന്റെ വ്യാഖ്യാനങ്ങളും അനുസരിച്ച് മുസ്ലീങ്ങൾക്ക് വ്യവസ്ഥ ചെയ്തിട്ടുള്ള ജീവിതചര്യയെയാണ് സുന്ന എന്ന് വിളിക്കുന്നത്.
ഈ വാക്ക് സുന്ന ( سنة [ˈസുന്ന] , ബഹുവചനം سنن sunan [ˈസുനാൻ] , അറബി ഭാഷ ) سن ( [സ-ൻ-ന ] അറബി ഭാഷ ) എന്ന മൂലപദത്തിൽ നിന്നാണ് ഉണ്ടായിട്ടുള്ളത്.
നേരായ ഒഴുക്ക് എന്നോ നടന്ന് തെളിഞ്ഞ വഴി എന്നോ ആണ് ഇതിന്റെ അർത്ഥം.
പ്രവാചകനായ മുഹമ്മദ് ശരിയത്തിന്റെ അദ്ധ്യാപകനായും ഏറ്റവും മികച്ച ഉദാഹരണമായും കാണിച്ച വഴിയായാണ് മത പഠനത്തിൽ സുന്നയെ കണക്കാക്കുന്നത്.
ഇസ്ലാമിക വിശ്വാസമനുസരിച്ച് ദൈവിക ഹിതം പാലിക്കുവാനും മതപരമായ ചടങ്ങുകൾ നടത്തുവാനും ഈ മാതൃക പിന്തുടരേണ്ടതുണ്ട്.
ഇത്തരം ശീലങ്ങൾ വ്യവസ്ഥ ചെയ്യുക എന്നതും ദൈവത്തിന്റെ ദൂതൻ എന്ന നിലയ്ക്ക് പ്രവാചകന്റെ ഒരു ചുമതലയായിരുന്നുവെന്ന് ഖുർആൻ പറയുന്നു.
ഫലകം:ഖുർആൻ ഉദ്ധരിക്കൽ ഫലകം:ഖുർആൻ ഉദ്ധരിക്കൽ
മുഹമ്മദിന്റെ വചനങ്ങളും ശീലങ്ങളും സ്വഭാവങ്ങളും മൗനസമ്മതങ്ങളുമാണ് സുന്നയിൽ പെടുന്നത്: സുഹൃത്തുക്കളുമായും കുടുംബവുമായും ഭരണകൂടവുമായും എങ്ങനെ ഇടപെടണമെന്ന വിഷയം കൈകാര്യം ചെയ്യുന്നതിനാൽ ഇതിന് വളരെ പ്രാധാന്യമുണ്ട്.
സുന്ന രേഖപ്പെടുത്തുന്നത് ഒരു അറേബ്യൻ പാരമ്പര്യമായിരുന്നു.
ഇസ്ലാം മതം സ്വീകരിച്ചശേഷം അറബികൾ ഇത് ഇസ്ലാമിലേയ്ക്ക് കൊണ്ടുവരികയായിരുന്നു.
ഒരു ചോദ്യത്തിനുത്തരം കാണാൻ ഖുറാൻ പരിശോധിച്ചശേഷം അതിനുത്തരം ലഭിച്ചില്ലെങ്കിൽ സുന്ന കണക്കിലെടുക്കാമെന്നാണ് കണക്കാക്കപ്പെടുന്നത്.
" സുന്നി " എന്ന പ്രയോഗം സമൂഹത്തിന്റെ ഭാഗമായി ഈ വിശ്വാസപ്രമാണങ്ങൾ അനുസരിച്ച് ജീവിക്കുന്നവർ എന്നാണ്.
ഉദാഹരണങ്ങൾ "നിശ്ചയം, ഉദാത്തമായ സ്വഭാവങ്ങൾ പൂർത്തിയാക്കുന്നതിനുവേണ്ടിയാണ് ഞാൻ നിയോഗിക്കപെട്ടിരിക്കുന്നത്."
(അഹമദ്, ഹാകിം) സൽസ്വഭാവത്തിനു ഇസ്‌ലാം വളരെയധികം പ്രാധാന്യം നൽകിയിരിക്കുന്നു.
നബി വചനം: "നിങ്ങളിൽ ഏറ്റവും ഉത്തമന്മാർ നിങ്ങളിൽ ഏറ്റവും നല്ല സ്വഭാവക്കാരാണ്.(ബുഖാരി) "അന്ത്യനാളിൽ സത്യവിശ്വാസിയുടെ തുലാസിൽ ഏറ്റവും കനം തൂങ്ങുന്നത് സല്സ്വോഭാവമയിരിക്കും (തിർമിദി) പകൽ സുന്നത്തായ വൃതമനുഷ്ട്ടിക്കുകയും രാത്രി നിന്ന് നമസ്കരിക്കുകയും ചെയൂന്നവനെക്കാൾ സ്ഥാനം ഒരു സത്യവിശ്വോസിക്ക് തന്റെ സൽസ്വഭാവം കൊണ്ട് നേടാൻ കഴിയും)(അബൂദാവൂദ്) "നിശ്ചയമായും ഈ രാജ്യത്തിൻറെയും(മക്ക) ഈ ദിവസത്തിന്റെയും (ദുൽഹജ്ജ് മാസത്തിലെ ആദ്യ ദിവസങ്ങൾ) ഈ മാസത്തിൻറെയും പവിത്രതയേക്കൾ നിങ്ങളുടെ രക്തത്തിനും സ്വത്തിനും അഭിമാനത്തിനും പവിത്രതമാക്കപെട്ടിരിക്കുന്നു(ബുഖാരി, മുസ്‌ലിം) "നല്ല കാര്യങ്ങൾ ഒന്ന് പോലും വിട്ടു കളയരുത് ,നിന്റെ സഹോദരനെ മുഖ്പ്രസന്നതയോടെ കാണുന്നതു പോലും.
"(മുസ്ലിം) "നിശ്ചയം ,സത്യസന്ധത പുണ്യത്തിലേക് നയിക്കുന്നു പുണ്യം സ്വർഗ്ഗത്തിലേക്കും"(ബുഖാരി, മുസ്‌ലിം) "ഒരു മുസ്‌ലിം ഭീരുവാകാം ലുബ്ദ്ധനാകാം എന്നാൽ ഒരിക്കലും കളവു പറയുന്നവൻ ആവില്ല" (മുര്സൽ-ഇമാം മാലിക്) "നിന്നെ സംശയിപ്പിക്കുന്ന കാര്യം വിട്ട്‌ സംശയിപ്പിക്കാത്തതിലെക്ക് നീ പോകുക കാരണം സത്യം എന്നത് മനസ്സിന്‌ സമാധാനം നൽകുന്നതാണ്.
കളവ് സംശയവും "(തിർമിദി)
ക്ഷമ  വിശ്വസ്തത, ലജ്ജ, വിനയം, വിട്ടുവീഴ്ച, കരുണ തുടങ്ങിയ നല്ല ഗുണങ്ങളെപ്പറ്റി പ്രവാചകവചനങ്ങളുണ്ട്.
സുന്നത്ത് (അനുഷ്ഠാനം)
ശരീഅത്ത്‌ നിയമങ്ങളുടെ അടിസ്ഥാനത്തിലുള്ള മത വിധികളിലൊന്നാണ് സുന്നത്ത് (അറബിക്:سنة) എന്നത്.
ഇതിന് മൻദൂബ്‌ , മുസ്തഹബ്ബ്  എന്നും പറയുന്നു.
ഇസ്ലാമിക പരമായി പുണ്യമാണെങ്കിലും നിർബന്ധമില്ലാത്ത പ്രവൃത്തി അല്ലെങ്കിൽ പ്രാർഥന എന്ന അർത്ഥത്തിൽ   ആണ് ഇത് ഉപയോഗിക്കുന്നത്.
ചെയ്യുന്നത് പ്രതിഫലാർഹവും,ഉപേക്ഷിക്കൽ ശിക്ഷാർഹമല്ലാത്തത കാര്യമാണ് സുന്നത്ത്.
(ഉദാ: സുന്നത്ത് നമസ്കാരങ്ങൾ പോലുള്ള ഐച്ഛികനമസ്കാരങ്ങൾ).
സുന്നത്ത് രണ്ടു വിധം ഉണ്ട് .
വ്യക്തിപരമായ സുന്നത്തും (ഉദാ: നഖം വെട്ടുക), സാമൂഹിക സുന്നത്തും(ഉദാ: കുടുംബക്കാരെ തൊട്ട് ബലി അറവ് നടത്തുക.
↑ ഖുലാസ
വാസൊകൺജഷൻ ഇംഗ്ലീഷ് വിലാസം https://ml.wikipedia.org/wiki/Vasocongestion
വാസ്കുലർ രക്തപ്രവാഹം വർദ്ധിക്കുന്നതും, ചില ഭാഗങ്ങളിൽ മാത്രമായി രക്തസമ്മർദ്ദം വർദ്ധിക്കുന്നതും മൂലമുണ്ടാകുന്ന ശരീരകലകളുടെ വീക്കമാണ് വാസോകൺജഷൻ , വാസ്കുലർ കൺജഷൻ അല്ലെങ്കിൽ വാസ്കുലർ എൻഗോർജ്മെന്റ് എന്ന് അറിയപ്പെടുന്നത്.
മനുഷ്യരിൽ വാസകൺജഷന്റെ സാധാരണ കാരണങ്ങളിൽ ആർത്തവം , ലൈംഗിക ഉത്തേജനം, REM ഉറക്കം, ശക്തമായ വികാരങ്ങൾ , രോഗങ്ങൾ , ഡീപ്പ് വീനസ് ത്രോംബോസിസ് (DVT), അലർജി പ്രതിപ്രവർത്തനങ്ങൾ എന്നിവ ഉൾപ്പെടുന്നു.
പ്രായപൂർത്തിയായ സ്ത്രീകളിൽ വാസോകൺജഷന്റെ ഏറ്റവും സാധാരണമായ പാർശ്വഫലങ്ങളിലൊന്നാണ് ആർത്തവ വേദനയായ ഡിസ്മെനോറിയ .
വേദനയും അസ്വാസ്ഥ്യവും വ്യക്തികൾക്കിടയിൽ വ്യത്യാസപ്പെട്ടിരിക്കുമെങ്കിലും, ഗര്ഭപാത്രത്തിന്റെ പാളി ചൊരിയുന്നതിന്റെ ഒരു പ്രധാന ഭാഗമാണ് വാസൊകൺജഷൻ.
ആർത്തവചക്രത്തിലെ അസാധാരണമായ വാസോകൺജഷൻ ക്രമരഹിതമായ രക്തസ്രാവം, കഠിന വേദന, വർദ്ധിച്ച ആർത്തവപ്രവാഹം മൂലമുണ്ടാകുന്ന വിളർച്ച എന്നിവയ്ക്ക് കാരണമാകും.
മുഖത്തിന്റെ കവിൾത്തടങ്ങളിൽ ഉണ്ടാകുന്ന താൽക്കാലിക വാസോകൺജഷൻ ബ്ലഷിംഗ് എന്നാണ് പറയുന്നത്.
ദേഷ്യത്തിന്റെയോ നാണക്കേടിന്റെയോ വികാരങ്ങൾ മൂലമാകാം ഇത്.
മുഖത്തെ ഒരു വിട്ടുമാറാത്ത വാസോകൺജഷൻ അവസ്ഥയാണ് റോസേഷ്യ, ഇത് പ്രാഥമികമായി കവിളിനെയും മൂക്കിനെയും ബാധിക്കുന്നു, പക്ഷേ കണ്ണുകളും താടിയും പോലുള്ള മറ്റ് ഭാഗങ്ങളും ഇതിൽ ഉൾപ്പെട്ടേക്കാം.
മനുഷ്യന്റെ മലദ്വാരത്തിന് ചുറ്റുമുള്ള ഭാഗത്തെ വാസോകൺജഷൻ ഹെമറോയ്ഡുകൾ രൂപപ്പെടാൻ ഇടയാക്കും.
മനുഷ്യ ലൈംഗിക പെരുമാറ്റം
സസ്തനികളിൽ ലൈംഗിക പ്രജനനത്തിന് വാസോകൺജഷൻ അത്യന്താപേക്ഷിതമാണ്, കാരണം ഉദ്ധാരണ സമയത്ത് ലിംഗം കഠിനമാക്കുന്നതിന് കാരണമാകുന്ന ശക്തിയാണിത്.
ഇതേ ശക്തി ലൈംഗിക ഉത്തേജന സമയത്ത് ക്ലിറ്റോറിസ് കഠിനമാക്കുന്നതിനും യോനിയിലെ ലൂബ്രിക്കേഷനിലേക്കും നയിക്കുന്നു.
ആർത്തവവിരാമത്തിനു ശേഷമുള്ള സ്ത്രീകളിൽ വാസോകൺജഷൻ കുറയുന്നത് മൂലം ലൈംഗിക ബന്ധത്തിൽ വരുന്ന വേദന ഒഴിവാക്കാൻ ചില സ്ത്രീകൾക്ക് കൃത്രിമ ലൈംഗിക ലൂബ്രിക്കന്റ് ഉപയോഗിക്കേണ്ടി വന്നേക്കാം.
മനുഷ്യന്റെ ലൈംഗിക പ്രവർത്തനത്തിനിടയിലെ വാസോകൺജഷന്റെ മറ്റ് രൂപങ്ങളിൽ സെക്‌സ് ഫ്ലഷും, പുരുഷന്മാരിലും സ്ത്രീകളിലും മുലക്കണ്ണുകളുടെ വീക്കവും ഉൾപ്പെടുന്നു.
ലൈംഗിക നിർജ്ജീവതയോടൊപ്പമുള്ള ലൈംഗികബന്ധവുമായി ബന്ധപ്പെട്ട വാസോകൺജഷന്റെ അസുഖകരമായ പാർശ്വഫലങ്ങൾ പുരുഷന്മാരിൽ "ബ്ലൂ ബാൾസ്" പോലെയുള്ള വേദനയ്ക്കും സ്ത്രീകളിൽ ആർത്തവത്തിൻറെ തുടക്കത്തിനു സമാനമായ അസുഖകരമായ പെൽവിക് "ഭാരം" എന്നിവ വരാം.
വാസ്കോ ഡ ഗാമ, ഗോവ ഇംഗ്ലീഷ് വിലാസം https://ml.wikipedia.org/wiki/Vasco_da_Gama,_Goa വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
15°24′N 73°50′E ﻿ / ﻿ 15.4°N 73.83°E ﻿ / 15.4; 73.83
വാസ്കോ ഡ ഗാമ ( കൊങ്കണി : वास्को ചുരുക്കത്തിൽ വാസ്കോ ) എന്നറിയപ്പെടുന്ന പട്ടണം ജനസംഖ്യാടിസ്ഥാനത്തിൽ ഗോവയിലെ ഏറ്റവും വലിയ പട്ടണമാണു.
പോർച്ഗീസ് പര്യവേഷകനായ വാസ്കോ ഡ ഗാമയുടെ പേരാണു ഈ പട്ടണത്തിനു ലഭിച്ചിരിക്കുന്നതു.
ചിത്രശാല Life in Vasco People buying tickets at Vasco's Bus Station Vendor at Vasco Market Vasco's main fish and produce market People buying produce in Vasco Bat's Island seen from Baina Beach
വാസ്തവം ഇംഗ്ലീഷ് വിലാസം https://ml.wikipedia.org/wiki/Vaasthavam
എം. പത്മകുമാറിന്റെ സംവിധാനത്തിൽ പൃഥ്വിരാജ് , ജഗതി ശ്രീകുമാർ , കാവ്യ മാധവൻ , സംവൃത സുനിൽ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് വാസ്തവം .
ശ്രീചക്രാ ഫിലിംസിന്റെ ബാനറിൽ ശ്രീചക്രാ ഫിലിംസ് പ്രൈവറ്റ് ലിമിറ്റഡ് നിർമ്മിച്ച ഈ ചിത്രം ശ്രീചക്രാ ഫിലിംസ് റിലീസ് വിതരണം ചെയ്തിരിക്കുന്നു.
കഥ, തിരക്കഥ, സംഭാഷണം എന്നിവ നിർവ്വഹിച്ചത് ബാബു ജനാർദ്ദനൻ ആണ്.
അഭിനേതാക്കൾ പൃഥ്വിരാജ് – ബാലചന്ദ്രൻ ജഗതി ശ്രീകുമാർ – ആശാൻ വി.കെ. ശ്രീരാമൻ – രാഘവൻ മാസ്റ്റർ മുരളി – പട്ടം രവീന്ദ്രൻ ജഗദീഷ് – ഷിബു വട്ടപ്പാറ മധുപാൽ സലീം കുമാർ - തൃപ്രാൻ നമ്പുതിരി മേഘനാഥൻ സുധീർ കരമന – പാമ്പ് വാസു കാവ്യ മാധവൻ – സുമിത്ര സംവൃത സുനിൽ – സുരഭി സിന്ധു മേനോൻ – വിമല തങ്കച്ചി സോന നായർ സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക്  സംഗീതം പകർന്നത് അലക്സ് പോൾ ആണ്.
ഗാനങ്ങൾ നാഥാ നീ വരുമ്പോൾ ഈ യാമം തരളിതമായ് – കെ.എസ്. ചിത്ര , പ്രദീപ് പള്ളുരുത്തി അരപ്പവൻ പൊന്ന് കൊണ്ട് അരയിലൊരേലസ്സ് – വിധു പ്രതാപ് , റിമി ടോമി കടം കൊണ്ട ജന്മം പേറി – റെജു ജോസഫ് കടം കൊണ്ട ജന്മം പേറി – വിദ്യാധരൻ അണിയറ പ്രവർത്തകർ ഛായാഗ്രഹണം: മനോജ് പിള്ള ചിത്രസം‌യോജനം: എൽ. ഭൂമിനാഥൻ കല: സാലു കെ. ജോർജ്ജ് ചമയം: ബിനേഷ് ഭാസ്കർ വസ്ത്രാലങ്കാരം: കുമാർ എടപ്പാൾ നൃത്തം: ദിനേശ് സംഘട്ടനം: മാഫിയ ശശി ലാബ്: അഡ്‌ലാബ്‌ ഫിലിംസ് ഡി.ടി.എസ്. മിക്സിങ്ങ്: രാജാകൃഷ്ണൻ നിർമ്മാണ നിയന്ത്രണം: പീറ്റർ ഞാറയ്ക്കൽ പുരസ്കാരങ്ങൾ
ഈ ചിത്രത്തിൽ നായകവേഷമവതരിപ്പിച്ച പൃഥ്വിരാജ് 2006-ലെ മികച്ച നടനുള്ള കേരളസംസ്ഥാന ചലച്ചിത്രപുരസ്കാരം നേടി.
ഈ പുരസ്കാരം നേടുന്ന ഏറ്റവും പ്രായം കുറഞ്ഞ വ്യക്തിയായി അദ്ദേഹം മാറി.
എൽ. ഭൂമിനാഥൻ ചിത്രസംയോജനത്തിനുള്ള പുരസ്കാരവും നേടി.
അവലംബം പുറത്തേക്കുള്ള കണ്ണികൾ വാസ്തവം ഇന്റർനെറ്റ് മൂവി ഡാറ്റാബേസിൽ വാസ്തവം – മലയാളസംഗീതം.
വാസുപ്രദീപ് ഇംഗ്ലീഷ് വിലാസം https://ml.wikipedia.org/wiki/Vasu_Pradeep
കേരളത്തിലെ ഒരു നാടകപ്രവർത്തകനാണ് വാസുപ്രദീപ് .
(ജനനം:1931 നവംബർ 13 - മരണം:2011 മേയ് 03) നാടക രചയിതാവ്, നടൻ ‍, സംവിധായകൻ , ചിത്രകാരൻ എന്നീ നിലകളിൽ പ്രസിദ്ധനാണ് .
150-ഓളം നാടകങ്ങൾ ഇദ്ദേഹം സംവിധാനം ചെയ്തിട്ടുണ്ട്.
1931 നവം‌ബർ 13ന് കണ്ണൂരിലെ ചാലയിൽ ജനനം.
കോഴിക്കോട് പുതിയറ ബി.ഇ.
എം.എൽ.പി സ്കൂൾ, സാമൂതിരി ഹൈസ്കൂൾ എന്നിവിടങ്ങളിലെ സ്കൂൾ പഠനം.
തുടർന്ന് മദിരാശി ഗവർമെന്റിന്റെ ചിത്രമെഴുത്ത് ഫ്രീ ഹാന്റ് ലോവർ, ഹയർ പരീക്ഷകൾ പാസായി.
കണൂർ ചാലയിൽ സ്വർണ്ണ പണികൾ നടത്തുന്ന വിശ്വകർമ്മജൻ കുഞ്ഞമ്പു ആചാരി നാണി ദമ്പതികളുടെ മകനായി ജനിച്ചു വാസു പ്രദീപ് ബാല്യകാലം മുതൽ കോഴിക്കോട്ടാണ് ജീവിച്ചത് .
അച്ഛന്റെ തൊഴിൽ ആവശ്യവുമായി കോഴിക്കോട്ടെത്തി
സ്റേഡിയത്തിനിടുത്ത ഇല്ലത്തൊടിയിലായിരുന്നു താമസം.
പിന്നീട് ചിത്രകാരനായും നാടകകൃത്തും സംവിധായകനും കവിയും കഥാകാരനും മൊക്കെയായി കോഴിക്കോടിന്റെ സാംസ്കാരിക കലാരംഗത്തേക്ക് പടർന്നു പന്തലിച്ചു വസുപ്രദീപിപ്പോൾ കോട്ടുളി എടക്കാട്ടു പറമ്പിലാണ് താമസിക്കുന്നത് .
1951ൽ കോഴിക്കോട് മിഠായിത്തെരുവിൽ പ്രദീപ് ആർട്സ് എന്ന ചിത്രകലാസ്ഥാപനം തുടങ്ങി.
1955 മുതൽ ആകാശവാണിയിൽ നാടകങ്ങൾ എഴുതുകയും അഭിനയിക്കുകയും ചെയ്യുന്നു.
2011 മേയ് 3 - ന് കോഴിക്കോട് സഹകരണ ആശു​പത്രിയിൽ ചൊവ്വാഴ്ച രാവിലെ 9 മണിക്ക് അന്തരിച്ചു .
മുപ്പതോളം അമെച്വർ നാടകങ്ങൾ വാസുപ്രദീപ് എഴുതിയിട്ടുണ്ട്.
'പെൺകൊട' എന പ്രൊഫഷണൽ നാടകം എഴുതി.
നാടകസമാഹാരങ്ങൾ സ്മാരകം താഴും താക്കോലും ബുദ്ധി കണ്ണാടിക്കഷ്ണങ്ങൾ പുരസ്കാരങ്ങൾ‍ കേരള സംഗീത നാടക അക്കാദമി പ്രകീർത്തിപത്രവും അവാർഡും - 1980 മികച്ച നാടകത്തിനുള്ള കേരള സാഹിത്യ അക്കാദമി അവാർഡ് - 1992 ( അഭിമതം ) ഡൽഹി മലയാളി അസോയിയേഷൻ പുരസ്കാരം കൊല്ലം കാളിദാസ കലാകേന്ദ്ര അവാർഡ് സമഗ്രസംഭാവനക്കുള്ള കേരള സംഗീത നാടക അക്കാദമി പുരസ്കാരം - 2005
തുടങ്ങി ഇരുപതിലധികം പുരസ്കാരങ്ങൾ അദ്ദേഹത്തിന് ലഭിച്ചിട്ടുണ്ട്.
വാസ്കോ ഡ ഗാമ ഇംഗ്ലീഷ് വിലാസം https://ml.wikipedia.org/wiki/Vasco_da_Gama വാസ്കോ ഡ ഗാമ യുടെ ഛായചിത്രം
സമുദ്രമാർഗ്ഗം ഇന്ത്യയിൽ ആദ്യമായി എത്തിയ യൂറോപ്യൻ‍ സഞ്ചാരിയാണ് വാസ്കോ ഡ ഗാമ (1460/1469 - ഡിസംബർ 24 , 1524 , ആംഗലേയത്തിൽ Vasco da Gama (ഉച്ചാരണം: ['vaʃku dɐ 'gɐmɐ]) 1498-ൽ ഇന്ത്യയിലേക്ക് ആഫ്രിക്കൻ വൻകര ചുറ്റിക്കൊണ്ട് പുതിയ  സമുദ്രമാർഗ്ഗം  കണ്ടെത്തിയത് ഈ പോർച്ചുഗീസ് നാവികനാണ്.
കോഴിക്കോടിനടുത്തുള്ള കാപ്പാട് ആണ് ഇദ്ദേഹം ആദ്യം എത്തിയത്.
ദീർഘകാലം യൂറോപ്യന്മാർക്ക് അപ്രാപ്യമായിരുന്നു ഇന്ത്യ.
‍ 1488-ൽ ബർത്തലോമിയോ ഡയസ് എന്ന കപ്പിത്താൻ ഗുഡ് ഹോപ്പ് മുനമ്പ് കണ്ടെത്തിയ ശേഷം 1498-ൽ ഇന്ത്യയിലേക്കുള്ള കപ്പൽ മാർഗ്ഗം വഴി ആദ്യമായി എത്തിയത് ഗാമയാണ്.
അദ്ദേഹത്തെ മാനുവൽ ഒന്നാമൻ രാജാവ് കൊൻഡേസ് ഡ വിദിഗ്വിര (count of vidiguira) എന്ന പദവി നൽകി ആദരിച്ചു.
രാജകീയ രക്തത്തിൽ പിറക്കാത്ത ആദ്യത്തെ പ്രഭു കുടുംബം അദ്ദേഹത്തിന്റേതായിത്തിർന്നു.
യൂറോപ്പിലെ ഏറ്റവും അത്യാവശ്യമുള്ള ഒരു സുഗന്ധവ്യഞ്ജനമായിരുന്നു കുരുമുളക് .
അത് സുലഭമായി ലഭിക്കുന്ന സ്ഥലമാകട്ടെ കേരളവും.
കുരുമുളകു മാത്രമല്ല, ഏലം , ഇഞ്ചി , കറുവാപട്ട , ജാതിക്ക തുടങ്ങി മറ്റനവധി സുഗന്ധദ്രവ്യങ്ങളും വൈഡൂര്യം , മരതകം തുടങ്ങി വിലയേറിയ വസ്തുക്കളുടെയും വ്യാപാരം കേരളത്തിലെ തുറമുഖങ്ങളിൽ നടന്നിരുന്നു എന്ന് യൂറോപ്യന്മാർക്ക് അറിയാമായിരുന്നു.
ഇതെല്ലാം ആദ്യം അവർക്ക് ലഭിച്ചിരുന്നത് പേർഷ്യൻ , അറബി വ്യാപാരികളിൽ നിന്നുമായിരുന്നു.
ഇവർ ഇന്ത്യയിൽ നിന്ന് ഗ്രീക്കുകാരുടെ കാലം മുതൽക്കേ വ്യാപാരം നടത്തിയിരുന്നു.
ഇടനിലക്കാരായ അവർ കുത്തക കൈയാളുന്നതിന്റെ ഫലമായി ഭീമമായ ലാഭം വ്യാപാരത്തിൽ ഈടാക്കിയിരുന്നു.
ജിബ്രാൾട്ടർ കടലിടുക്കിലൂടേയായിരുന്നു യവനർ വന്നിരുന്നത് എങ്കിലും ഇത് കടൽകൊള്ളക്കാരുടെ ശല്യം നിമിത്തം അത്ര സുരക്ഷിതമല്ലാത്ത ഒരു പാതയായിരുന്നു.
മറ്റൊരു ജലപാത നിലവിൽ ഉണ്ടായിരുന്നു എന്ന് എല്ലാവർക്കും ഊഹവുമുണ്ടായിരുന്നു.
ഇന്ത്യയിലേയ്ക്ക് ഒരു പുതിയ വ്യാപാരമാർഗ്ഗം കണ്ടുപിടിക്കുകയും അതു വഴി വ്യാപാരബന്ധം വിപുലീകരിക്കുകയും സുഗന്ധദ്രവ്യങ്ങളുടെ കുത്തക പിടിക്കുക വഴി യൂറോപ്പിലെ വലിയ ശക്തിയായി മാറാനും വേണ്ടി പോർട്ടുഗലിലെ അന്നത്തെ രാജാവായ മാനുവൽ കിഴക്കൻ പ്രദേശങ്ങളിലേയ്ക്ക് ഗാമയെ പ്രത്യേകമായി നിയോഗിക്കുകയായിരുന്നു.
ആദ്യകാലങ്ങളിൽ തികച്ചും വ്യാപാരം മാത്രമായിരുന്നു പോർട്ടുഗീസുകാരുടെ ലക്ഷ്യം എന്നാൽ പിന്നീട് ഇവിടത്തെ അഭ്യന്തരകാര്യങ്ങളിൽ ഇടപെടാനും  അവർ ശ്രമിച്ചു.
പോപ്പിന് ലോകരാജ്യങ്ങളുടെ മേലെല്ലാം അധികാരമുണ്ടെന്നും പോപ്പിനെ തിരഞ്ഞെടുത്തിരുന്ന അവർക്ക് ഇത്തരം കാര്യങ്ങളിൽ അധികാരം  ഉണ്ടെന്നുമായിരുന്നു അവരുടെ വിചാരം.
കപ്പലോട്ടക്കാരനായ ഹെൻറി രാജകുമാരൻ എന്നപേരിൽ ലോകപ്രസിദ്ധനായ ഡ്യൂക്ക്  ഡോം ഹെൻറിയുടെ സാഹസിക ജീവിതം ആ നാട്ടിലെ നാവികസഞ്ചാരങ്ങൾക്കും കണ്ടുപിടിത്തങ്ങൾക്കും അടങ്ങാത്ത പ്രചോദനം നൽകി.
ലിസ്ബൺ നഗരത്തിൽ അദ്ദേഹം നാവിക പരിശീലനകേന്ദ്രം സ്ഥാപിച്ചു.
അതുവഴി നാവികവി പോർത്തുഗലിൽ സ്വീകാര്യമാക്കി.
പ്രെസ്റ്റർ ജോൺ ഐതിഹ്യങ്ങളിലെ പ്രെസ്റ്റർ ജോൺ എന്ന പൗരസ്ത്യ രാജാവിന്റെ ചിത്രം
നാവിക പ്രവർത്തനങ്ങൾക്കു പിന്നിൽ മതപരമായ ഒരു ഘടകംകൂടി ഉണ്ടായിരുന്നു.
പ്രെസ്റ്റർ ജോൺ എന്നപേരിൽ ശക്തനായ ഒരു ക്രീസ്തീയ രാജാവ് ഇന്ത്യയിലോ ചൈനയിലോ അബിസീനിയയിലോ ഉണ്ടെന്നോ എന്നുള്ള ശക്തമായ വിശ്വാസം പോർത്തുഗീസുകാരിൽ വേരുറച്ചിരുന്നു.
ഈ വിശ്വസം അന്വേഷണങ്ങൾക്ക് ത്വരിതമേകി.
മദ്ധ്യപൌരസ്ത്യദേശങ്ങൾ ഇസ്ലാമിന്റെ വരുതിയിൽ വന്നതിൽ പരിഭവപ്പെട്ടിരുന്ന യൂറോപ്യൻ രാജാക്കന്മാർക്ക് പ്രെസ്റ്റർ ജോൺ എന്ന രാജാവിനെക്കുറിച്ചുള്ള വാർത്തകൾ സന്തോഷഭരിതമായിരുന്നു.
കരമാർഗ്ഗം പ്രെസ്റ്റർ ജോണിന്റെ രാജ്യം കണ്ടുപിടിക്കാനുള്ള ശ്രമങ്ങൾ എന്നിരുന്നാലും പരാജയത്തിൽ കലാശിച്ചുകൊണ്ടിരുന്നു.
ഇത് കപ്പൽ മാർഗ്ഗം കൂടുതൽ സ്വീകാര്യമാക്കിത്തീർത്തു.
ഗാമയ്ക്ക് മുൻപത്തെ പര്യടനങ്ങൾ
1441 നും 47 നും ഇടക്ക അന്താവോ ഗോൺസാൽവസ് റിയോ ഡി ഓറോയിൽ നിന്നും ആദ്യമായി ചരക്കുകൾ കൊണ്ടുവന്നു.1469-നും 74-നും ഇടയ്ക്ക് ഫെർണാവൊ ഗോമസ് ആഫ്രിക്കയിൽ എത്തുകയും അവിടത്തെ വ്യാപാരത്തിന്റെ കുത്തക കൈയടക്കുകയും ചെയ്തു.
അദ്ദേഹമാണ് സീറാ ലിയോൺ കണ്ടു പിടിച്ചത്.
പിന്നീട് ലോപോ ഗോൺസാൽവസ് ആഫ്രിക്കൻ അമേരിക്കൻ ഭൂമദ്ധ്യ രേഖ മുറിച്ചു കടന്നു.
പതിനഞ്ചാം നൂറ്റാണ്ടു മുതൽക്കേ പോർട്ടുഗീസുകാർ അവർക്കു ലഭിച്ച ഇത്തരം വിവരങ്ങൾ വെച്ചും മറ്റു രാജ്യങ്ങളിലെ സമാന പര്യടനക്കാരുടെ അനുഭവം വച്ചും ഇന്ത്യാ തീരത്തേയ്ക്ക് ആഫ്രിക്കൻ വൻ‍കരയോട് ചേർന്ന് പര്യടനങ്ങൾ നടത്തിപ്പോന്നിരുന്നു.
എന്നാൽ ജിബ്രാൾട്ടർ കടലിടുക്കിലെ കൊള്ളക്കാരുടെ സാന്നിധ്യവും മറ്റുള്ള വ്യാപാരികളുടെ നിസ്സഹകരണവും ആഫ്രിക്കൻ വൻ‌കര ചുറ്റാൻ അവരെ നിർബന്ധിതരാക്കുകയായിരുന്നു.
ഗാമയ്ക്ക് പത്തു വയസ്സുള്ളപ്പോൾ ബർത്തലോമിയോ ഡയസ് പ്രതീക്ഷാ മുനമ്പ് (Cape of Good Hope) വരെ യാത്ര ചെയ്തു തിരിച്ചു വന്നിരുന്നു.
അദ്ദേഹം കൊടുങ്കാറ്റുകളുടെ മുനമ്പ് എന്നാണിതിനെ ആദ്യം പേരിട്ടത്.
അദ്ദേഹത്തിന്റെ യാത്രക്കു ശേഷമാണ് അതിനപ്പുറം അറിയാത്ത പല രാജ്യങ്ങളും ഉണ്ടെന്നും ഇന്ത്യ അവിടെയായിരുക്കാം എന്നുമുള്ള സംശയം ബലപ്പെട്ടത്.
പെറോ ഡ കോവിള , അൽഫോൻസൊ ഡ പൈവ എന്നിവരുടെ സംഘം ബാർസലോണ , റോഡ്സ് ദ്വീപുകൾ എന്നീ സ്ഥലങ്ങളിലൂടെ അലക്സാൻഡ്രിയയിലേയ്ക്കും അവിടെ നിന്ന്‌ ഏഥൻ , ഓർമുസ് തീര‍ങ്ങൾ വഴി ഇന്ത്യയിലേയ്ക്ക് കടലിലും കരയിലുമായി എത്തിച്ചേർന്നത് മേല്പറഞ്ഞ വിശ്വാസം ഊട്ടി ഉറപ്പിച്ചു.
എന്നാൽ കോവിള , എത്യോപ്യയിൽ വച്ച് മരണമടഞ്ഞതും ആ സ്ഥാനത്തേയ്ക്ക് അയച്ച പൈവയെ എത്യോപ്യൻ ചക്രവർത്തി തടഞ്ഞുവച്ചതും ഈ ദൌത്യം ഏറ്റെടുക്കൽ‍ ഗാമയുടെ പിതാവിൽ നിക്ഷിപ്തമായി.
ഗാമയുടെ പിതാവ് നല്ല ഒരു കപ്പൽ സാഹസികനും വ്യാപാരിയുമായിരുന്നു.
അദ്ദേഹം തെക്കേ‍ ആഫ്രിക്കൻ തീര‍ത്തു നിന്ന് നിരവധി തവണ സ്വർണ്ണം കയറ്റി കപ്പൽ യാത്ര നടത്തി തഴക്കം വന്നയാളുമായിരുന്നു.
ഇന്ത്യയിലേക്കുള്ള കപ്പൽപ്പാത കണ്ടെത്താനുള്ള ദുഷ്കരമായ ആ ദൌത്യം ആദ്യം മാനുവൽ ഒന്നാമൻ രാജാവ് ഗാമയുടെ പിതാവിനെയാണ് ഏല്പിച്ചത്.
എന്നാൽ ആരോഗ്യസ്ഥിതി മോശമായതിനാൽ മകൻ വാസ്കോ ആ ജോലി ഏറ്റെടുക്കുകയായിരുന്നു.
പോർട്ടുഗലിലെ വിദിഗ്വരെയ്ക്കടുത്തുള്ള സിനെസ് എന്ന സ്ഥലത്ത് 1460 ലോ 1469 ലോ ആണ് വാസ്കോഡഗാമ  ജനിച്ചതെന്ന് കരുതപ്പെടുന്നു.
അച്ഛൻ എസ്തെവാവൊ ഡ ഗാമയ്ക്കും അമ്മ ഇസാബെൽ സൊദ്രേയ്ക്കും ഉണ്ടായിരുന്ന ആറു മക്കളിൽ മുന്നാമനായിരുന്നു വാസ്കോ.
അച്ഛൻ അക്കാലെത്തെ പേരുകേട്ട ഒരു നാവികനും വ്യാപാരിയുമായിരുന്നു.
അദ്ദേഹം തെക്കേ ആഫ്രിക്കയിൽ നിന്നും സ്വർണ്ണം കപ്പൽ മാർഗ്ഗം ഒരിക്കൽ പോലും അപകടങ്ങളില്ലാതെ കൊണ്ടു വന്നതിൽ പ്രശസ്തനായിരുന്നു.
അച്ഛന്റെ പാത പിൻ‌തുടർന്ന് കൊച്ചു വാസ്കോ ചെറുപ്പം മുതലേ നാവികനാകാൻ ആഗ്രഹിച്ചു.
കാതറീന ഡി അതെയ്ഡെ ആയിരുന്നു ഭാര്യ.
അവർക്ക്  ഫ്രാൻസിസ്കോ, എസ്തെവാവാഓ (പിന്നീട് ഇന്ത്യയിൽ ഗവർണ്ണർ ആയിരുന്ന എസ്തെവാഓ ഡ ഗാമ ), പാവുളോ, പെഡ്രോ, അൽവാരോ, ക്രിസ്തൊവാഓ എന്നിങ്ങനെ  ആറ് ആൺ മക്കളും ഇസാബെൽ എന്നൊരു പെൺകുട്ടിയും ഉണ്ടായിരുന്നു.
അച്ഛന്റെ നിര്യാണത്തിനുശേഷം രാജവിന്റെ കീഴിലുള്ള കപ്പൽ പടയിൽ കപ്പിത്താനായി വാസ്കോ.
1490-ൽ പോർട്ടുഗൽ കോളനിയായ ഗിനി തീരങ്ങളിൽ ഉണ്ടായ ഫ്രഞ്ചുകാരുടെ അധിനിവേശം ധീരമായി ചെറുത്തതിന് ഇമ്മാനുവൽ ഒന്നാമന്റെ പ്രശംസക്ക് പാത്രമായി.
ആദ്യത്തെ കപ്പൽ ദൌത്യം വാസ്കോ ഡ ഗാമ ഇന്ത്യയിലെത്താൻ ആദ്യം സ്വീകരിച്ച മാർഗ്ഗം, കോവിളയും പൈവയും കരയില്ലൂടെ വന്ന മാർഗ്ഗവും കാണാം
1497 ജൂലൈ 8 ന് വാസ്കോ ഡ ഗാമയുടെ ആദ്യത്തെ പര്യടനം ആരംഭിച്ചു.
നാലു കപ്പലുകൾ ആണ് അവരുടെ സംഘത്തിലുണ്ടായിരുന്നത്.
സാവൊ ഗാബ്രിയേൽ- ഇതിൽ ഗാമയും 150 കൂട്ടാളികളും സഞ്ചരിച്ചു.
178 ടൺ ഭാരമുണ്ടായിരുന്ന ഈ പായ്ക്കപ്പൽ 27 മീറ്റർ നീളവും 8 മീറ്റർ വീതിയും ഉണ്ടായിരുന്നു.
സാവോ റഫായേൽ- ഗാമയുടെ സഹോദരൻ പാവുലോ ഡ ഗാമയായിരുന്നു ഇതിന്റെ കപ്പിത്താൻ.